ΘΕΜΑ Δ (Με πίνακες) :
Στις 21/12/2012 ο κόσμος μας, όπως τουλάχιστον τον γνωρίζουμε, σύμφωνα με τις προβλέψεις των Μάγιας, έπρεπε να είχε φτάσει στο τέλος του. Για το σκοπό αυτό οι κυβερνήσεις όλων των χωρών ανέπτυξαν το πρόγραμμα “GAMI@#IKEHGHS”  το οποίο προέβλεπε τη δημιουργία 5 ατράκτων – κιβωτών σωτηρίας για τη διάσωση ενός μικρού μέρους 10000 ατόμων του πληθυσμού της Γης. Η πρώτη άτρακτος είχε το όνομα «Δίας» και ακολουθούσαν οι «Ήρα» , «Αθηνά» , «Ερμής» και «Άδης». Η τελευταία άτρακτος χωράει μέχρι 1500 άτομα και οι υπόλοιπες μέχρι 2200. Ένας ιός όμως που δημιουργήθηκε από την ομάδα των “ANONYMOUS” αναστάτωσε το σύστημα των καρτών επιβίβασης.  Να αναπτύξετε αλγόριθμο ο οποίος να διαχειρίζεται την επιβίβαση των ατόμων ως εξής:
1. Να αποθηκεύει σε πίνακα ΟΝ[1000] τα ονόματα των επιβατών, στον πίνακα Μ[1000] τα μέλη της οικογένειάς του με τα μέλη να είναι αποδεκτός αριθμός και μικρότερος του 5 χωρίς να συμπεριλαμβάνεται και το ίδιο το άτομο και τέλος στον πίνακα ΑΡ[10000] τον αριθμό της ατράκτου με τον έλεγχο να είναι ένας σωστά αποδεκτός αριθμός.
2. Να υπολογίζεται ο αριθμός των ατόμων που επιβιβάζονται κατά μέσο όρο σε κάθε άτρακτο. 
3. Να υπολογίζει και να εμφανίζει τα ονόματα των ατράκτων με τα περισσότερα άτομα που επιβιβάστηκαν σε αυτές. Σημειώνεται πως απαγορεύεται η είσοδος στις ατράκτους στα άτομα με το όνομα «Άγκελα» και «Σόιμπλε» τα οποία σίγουρα υπάρχουν στους πίνακες. 
4. Αν η τελευταία άτρακτος είναι υπερπλήρης να εμφανίζει το μήνυμα «Υπερχείλιση» και 
α. Να αφήνει τις οικογένειες των ατόμων με όνομα «Σαμαράς» ή «Βενιζέλος» που επεμβαίνουν σε αυτή , χωρίς κάρτα επιβίβασης, εμφανίζοντας ένα κατάλληλο μήνυμα. Αν δεν υπάρχει καμία οικογένεια με αυτά τα ονόματα τότε να εμφανίζεται το μήνυμα «Στα τσακίδια» και αν η άτρακτος ακόμα είναι υπερπλήρης ο αλγόριθμος να τοποθετεί τα επιπλέον άτομα στην αμέσως επόμενη διαθέσιμη άτρακτο που μπορεί να τους χωρέσει όλους με τη μια. Υποθέτουμε πως υπάρχει μόνο μια τέτοια άτρακτος.
β. Να υπολογίζει αν υπάρχει το όνομα «Τσίπρας» στα υπεράριθμα άτομα  και αν υπάρχει να εμφανίζει τον αριθμό  των μελών της οικογένειάς του που επιβιβάζονται. Διαφορετικά να εμφανίζει το μήνυμα «Είσαι τυχερός μικρούλη!».

